امور صارفین، خوراک اور عوامی تقسیم کی وزارت
موجودہ خریف مارکیٹنگ سیزن کے دوران 687.32 لاکھ میٹرک ٹن دھان خریدا گیا
دھان کی خرید میں پچھلے سال کے مقابلے 13.60 فیصد کا اضافہ
حکومت نے پنجاب سے 202.82 لاکھ میٹرک ٹن دھان کی خریداری کی ہے، جو مجموعی خرید کا29.50 فیصد ہے
جاری خریف مارکیٹنگ سیزن میں تقریباً 101.34 لاکھ کسان فیضیاب ہوئے
موجودہ خریف مارکیٹنگ سیزن کے دوران حکومت کے ذریعہ 376091.82 میٹرک ٹرن دلہن اور تلہن کی خرید کی گئی
جاری خریف مارکیٹنگ سیزن  21-2020 کے دوران، حکومت اپنی موجودہ کم از کم امدادی قیمت  اسکیموں کے مطابق ہی کسانوں سے کم از کم امدادی قیمت پر خریف فصلوں کی خریداری کررہی ہے جس طرح سے پچھلے سیزنوں میں ہوتی رہی ہے۔
خریف 21-2020 کے لئے دھان کی خریداری پنجاب، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر، کیرالہ، گجرات، آندھراپردیش، چھتیس گڑھ، اڈیشہ، مدھیہ پردیش، مہاراشٹر ،بہار،جھارکھنڈ، آسام، کرناٹک، مغربی بنگال اور تریپورہ جیسی ریاستوں/ مرکز کے زیر انتظام علاقوں میں خوش اسلوبی سے جاری ہے۔23 مارچ2021 تک ان ریاستوں اور مرکز کے زیرانتظام علاقوں کے کسانوں سے 687.32لاکھ میٹرک ٹن سے زیادہ دھان کی خریداری کی جاچکی ہے۔ جبکہ اسی مدت میں پچھلے سال 605.01 لاکھ میٹرک ٹن دھان کی خریداری ہوپائی تھی۔ اس سال اب تک کی گئی تھان کی خریداری میں پچھلے سال کے مقابلے 13.60 فیصد کا اضافہ دیکھا گیا ہے ۔687.32 لاکھ میٹرک ٹن دھان کی مجموعی خریداری میں سے تنہا پنجاب کی حصہ داری 202.82 لاکھ میٹرک ٹن ہے، جو کہ مجموعی خریداری کا 29.50 فیصد ہے۔
تقریباً 101.34 لاکھ کسان موجودہ خریف مارکیٹنگ سیزن  میں پہلے ہی فیضیاب ہوچکے ہیں۔ کسانوں کو کم از کم امدادی قیمت پر 129766.72 کروڑ روپے کی ادائیگی کی جاچکی ہے۔
اس کے علاوہ ریاستوں سے ملنے والی تجویز کی بنیاد پرتمل ناڈو، کرناٹک، مہاراشٹر، تلنگانہ، گجرات، ہریانہ، مدھیہ پردیش، اترپردیش، اڈیشہ، راجستھان اور آندھراپردیش جیسی ریاستوں سے خریف مارکیٹنگ سیزن21-2020 اور ربیع مارکیٹنگ سیزن 2021 کیلئے امدای قیمت اسکیم  کے تحت107.08 لاکھ میٹرک ٹن دلہن اور تلہن کی خریداری کے لئے منظوری دی گئی ہے۔ آندھراپردیش، کرناٹک، تمل ناڈو اور کیرالہ ریاستوں سے 1.23 لاکھ میٹرک ٹن کھوپرا  کی خرید کے لئے بھی منظوری دی گئی ہے۔ اگر نوٹیفائیڈ فصل میعاد کے دوران متعلقہ ریاستوں اور مرکز کے زیرانتظام علاقوں میں بازار کی شرحیں ایم ایس پی سے نیچے چلی جاتی ہیں تو ریاست کی نامزد خریداری ایجنسیوں کے توسط سے مرکزی نوڈل ایجنسیوں کے ذریعے ریاستوں اور مرکز کے زیر انتظام علاقوں کو امدادی قیمت اسکیم  کے تحت دلہن ، تلہن اور کھوپرا فصل کی خریداری کی تجاویز حاصل ہونے پر بھی منظوری دی جائے گی، تاکہ رجسٹرڈ کسانوں سے 21-2020 کے لئے نوٹیفائیڈ کی گئی کم از کم امدادی قیمت پر براہ راست ان فصلوں کے ایف اےکیو گریڈ کی خرید اری کی جاسکے۔
خریف 21-2020 اورربیع 2021 کے تحت 23 مارچ 2021 تک حکومت نے اپنی نوڈل ایجنسیوں کے توسط سے 376091.82 میٹرک ٹن مونگ ، اُڑد،تور، مونگ پھلی اور سویابین کی خریداری ایم ایس پی پر کی ہے۔ اس خریداری سے تمل ناڈو، کرناٹک، آندھرا پردیش، مہاراشٹر، گجرات، اترپردیش، ہریانہ اور راجستھان کے220231کسانوں کو2006.51 کروڑ روپئے کی آمدنی ہوئی ہے۔
اسی طرح 5089 میٹرک ٹن کھوپرا کی خریداری کرناٹک اور تمل ناڈو ریاستوں سے کی گئی ہے۔ اس دوران 3961 کسانوں کو فائدہ پہنچاتے ہوئے 23 مارچ 2021 تک کم از کم امدادی قیمت پر 52 کروڑ 40 لاکھ روپئے کی ادائیگی کی گئی۔ان سے متعلق ریاستوں اور مرکز کے زیر انتظام علاقوں کی حکومتیں خریف دلہن اور تلہن فصلوں کی آمد کی بنیاد پر متعلقہ ریاستوں کے ذریعے مقررہ تاریخ سے خریداری شروع کرنے کے لئے ضروری انتظامات کررہی ہیں۔
کم از کم امدادی قیمت اسکیم کے تحت ہی پنجاب، ہریانہ، راجستھان، مدھیہ پردیش، مہاراشٹر، گجرات،تلنگانہ، آندھراپردیش، اڈیشہ اور کرناٹک ریاستوں سے کپاس کی خریداری کا کام بھی خوش اسلوبی سے جاری ہے۔23 مارچ 2021تک1886498کسانوں سے 26719.51 کروڑ روپئے کی ایم ایس پی پر کپاس کی 9186803 گانٹھوں کی خریداری کی جاچکی ہے۔